open-index/open-wikipedia-markdown huggingface dataset:
Fondacija

**Zaklada** je pravni institut čija se imovina koristi za ostvarivanje unaprijed definirane svrhe. Zaklade se osnivaju aktom državna vlasti ili pravni posaoom kojim ih osniva fizička osoba ili pravna osoba, čime stječu poslovnu sposobnost. Upravljanje zakladom vrši se putem upravnog organa sastavljenog od fizičkih osoba, dok imovinska masa predstavlja temelj njenog pravnog identiteta.

## Povijest 
Institucija zaklade ima dugu povijest koja seže još do starog Rima, gdje su slični oblici korišteni za upravljanje imovinom u svrhu ostvarivanja društvenih i kulturnih ciljeva. Tijekom Srednjeg vijeka, zaklade su bile čest instrument podrške crkvenim aktivnostima, obrazovanju te pomaganju siromašnima. U modernom dobu, zaklade se prepoznaju kao važan mehanizam za filantropijsku djelatnost i humanitarnu pomoć.

## Pravni okvir 
Zaklade djeluju u skladu s nacionalnim zakonima i pravni sistemima. U Bosni i Hercegovini, osnivanje zaklade regulirano je posebnim zakonodavstvom koje definira postupak osnivanja, upravljanja te nadzora. Osnivači zaklada moraju uskladiti svoje aktivnosti s Ustavom Bosne i Hercegovineom te ostalim relevantnim pravnim propisima. Dodatne informacije o osnivanju zaklada moguće je pronaći u člancima o pravnim licima i neprofitnim organizacijama.

## Funkcije i ciljevi 
Zaklade se osnivaju radi:
* Promocije obrazovanja
* Pružanja socijalne zaštite
* Podrške kulturalnim i umjetnostnim inicijativama
* Razvoja nauke i istraživanja
* Filantropskih aktivnosti u obliku humanitarne pomoći i donacije
  
Ove institucije omogućavaju prikupljanje sredstava i dugoročnu realizaciju projekata od značaja za društveni razvoj.

## Upravljanje zakladom 
Upravljanje zakladom obično uključuje:
* Upravni odbor ili upravljanje
* Statut ili temeljni akt
* Transparentno upravljanje imovinom
* Redovne revizije i izvještavanje
  
Ovi mehanizmi osiguravaju da zaklada djeluje u skladu s osnivačkim ciljevima te pružaju odgovornost prema državnim vlastima i darivateljima.

## Primjeri zaklada 
Poznate zaklade na globalnom nivou uključuju:
* Bill & Melinda Gates Foundation – jedna od najvećih zaklada posvećenih zdravstvenim, obrazovnim i tehnološkim inicijativama.
* Rockefeller Foundation – poznata po doprinosima u oblasti globalnog zdravlja i društvenog razvoja.
  
U Bosni i Hercegovini djeluje niz lokalnih zaklada koje doprinose razvoju zajednice i regionalnim projektima.

## Kritike i izazovi 
Kritike na račun zaklada često se odnose na nedostatak transparentnosti mogućnost sukoba interesa između osnivača i korisnika. Zbog toga mnoge države uvode strože mjere nadzora i kontrole rada zaklada. Za dodatne informacije, pogledajte članke o etičkim standardima i upravljanju.

## Također pogledajte 
* Nevladina organizacija
* Pravno lice
* Nonprofitna organizacija
* Filantropija
* Upravljanje

Kategorija:Društvo
Kategorija:Pravo
Kategorija:Nonprofitne organizacije
Fosforescencija

[mini|Fosforescentna supstanca: osvijetljena [ultraljubičasto zračenje|ultraljubičastim zračenjem (slika 2) supstanca svijetli; emitovanje svjetla se nastavlja i nakon što je izvor UV svjetla isključen (slika 3)]]

**Fosforescencija** je pojava emitovanja svjetlosti iz objekta koji je prethodno bio osvjetljen. Za razliku od fluorescencije, emisija svjetlosti se nastavlja nakon što se ukloni izvor svjetla. Razlika između fluorescencije i fosforescencije je u tome što prilikom fosforescencije sistem prelazi između stanja različitih multipliciteta, dok kod fluorescencije sistem uvijek prelazi između stanja istog multipliciteta.

## Teorija 
mini|Fluorescencija i fosforescencija

Upadno zračenje pobuđuje elektron iz osnovnog stanja u neko pobuđeno elektronsko stanje. U pobuđenom elektronskom stanju sistem se vibraciono relaksira u osnovno vibraciono stanje tog pobuđenog elektronskog stanja. U tom stanju sistem se može zadržati nekoliko nanosekundi odakle se može fluorescencijskim prijelazom relaksirati u osnovno elektronsko stanje ili, ako postoje vibraciona stanja, koja odgovaraju nekom nižem elektronskom stanju, sistem se može relaksirati preko tih vibracionih stanja, ako su im energije bliske. Ako je elektronski sistem pobuđenog stanja drugačijeg multipliciteta blisko sa stanjem u kojem se sistem nalazi, može doći do prijelaza u to stanje drugačijeg multipliciteta. Taj prijelaz se naziva *međusistemska konverzija*. U stanju drugačijeg multipliciteta od osnovnog, sistem se ne može relaksirati, jer *pravila zabrane* to zabranjuju. Zbog toga se sistem zadržava neko vrijeme u tom sistemu. Relaksiranje u osnovno stanje, rezultira emisijom svjetla. Emisija svjetla je odgođena zbog zadržavanja sistema u stanju drugačijeg multipliciteta. Fosforescencija najčešće traje nekoliko sekundi do nekoliko minuta, ali postoje slučajevi kada se sistem može zadržati u pobuđenom stanju i godinama. Zbog gubitaka energije na vibracione relaksacije (u pobuđenim stanjima) energija pobudnog zračenja mora biti veća od energije emitovanog zračenja.

Često se sistem mora pobuđivati ultraljubičastim zračenjem, da bi emitovao u vidljivom. Prijelazi se najčešće događaju između singletnog i tripletnog stanja. Temperatura često utiče na fosforescenciju.

## Također pogledajte
*Luminiscencija

Kategorija:Spektroskopija
Toplota isparavanja

**Toplota isparavanja** odnosno **energija isparavanja** ΔQv je količina toplote koja je neophodna da se određena količina neke tečnosti pretvori iz tečnog u gasovito agregatno stanje (*isparavanje*). Toplota isparavanja je jedna od važnijih vrijednosti duž krivulje isparavanja. Uglavnom supstance sa izrazito visokom količinom toplote se u tehničkom smislu koriste za hlađenje. Kod suprotnog procesa (*kondenzacija*), upravo ta količina toplote se ponovno oslobađa u vidu kondenzacijske toplote.

## Rad 
thumb|300px|Promjena u ravnoteži na primjeru vode
Za prelaz od tečnog u gasovito agregatno stanje mora se dovoditi energija, čak i kada se tečnost već nalazi na svojoj tački ključanja. Ovaj rad na odvajanju agregatnih stanja služi za premoštavanje silâ privlačenja između molekula tečnosti. Ipak, dovedena energija se ne gubi bespovratno zbog fizikalnog zakona očuvanja energije, već se "čuva" u gasu kao dio zadržane "unutrašnje" energije *U*.

Kod ukapljenih plemenitih gasova rad razdvajanja je najmanji, jer se kod njih trebaju premostiti samo Van der Waalsove sile, dok kod drugih tečnosti djeluju još i električni dipolni moment ili vodikove veze. Kod metala toplota isparavanja je još i veća (zbog snažnih metalnih veza), dok je ubjedljivo najviša kod soli zbog uporedivo najsnažijih ionskih veza.

Naprimjer, da bi ispario jedan kilogram vode zagrijan na 100 °C pri pritisku od 1013 mbar potrebno je dovesti energiju od *ΔU* = 2.088 kJ. Rad na odvajanju molekula vode je relativno visok zbog vrlo snažnih vodikovih veza između njenih molekula.

Kategorija:Termohemija
Husein, kralj Jordana

**Hussein bin Talal** (arapski: 14. novembar 1935 - 7. februar 1999) bio je kralj Hašemitske kraljevine Jordan od abdikacije svoga oca do svoje smrti.

Bio je unuk kralja Abdulaha I ibn Huseina. Školovao se u Jordanu i Egiptu, te u Ujedinjenom Kraljevstvu.

Dana 20. jula 1951. godine u Jerusalemu je izvršen atentat na kralja Abdulaha I. Petnaestogodišnji princ Husein je sa djedom išao na džumu-namaz kada je na njegovog dedu otvorena vatra, ali princ je prošao neozljeđen. Nakon Abdulahove smrti na tron je došao Huseinov otac, kralj Talal, koji je patio od shizofrenije.

Godine 1952. naslijedio je duševno oboljelog oca nakon njegove abdikacije na jordanskom tronu. Kako je imao šesnaest godina i prema jordanskom zakonu bio maloljetan, ustoličen je tek sljedeće godine, 2. maja.

Vodio je Jordan tokom svih izraelsko-arapskih ratova koji su se odvijali sljedećih decenija. Palestinsko pitanje, koje desetljećima dominira jordanskom politikom, nastojao je razrješiti vojnom akcijom kojom je 1970. godine suzbio i protjerao palestinske organizacije sa jordanskog teritorija. Tokom Zaljevskog rata 1991. godine zauzeo je neutralni stav, djelomično pogoršavajući odnose sa Sjedinjenim Američkim Državama. U julu 1994. godine potpisao je mirovni sporazum sa Izraelom i time završio četrdeset i šest godina neprijateljstva između te dvije zemlje.

Ženio se četiri puta, iako nikada nije imao više od jedne žene u isto vrijeme. Samo su posljednje dvije njegove žene nosile titulu kraljice. Kratko prije smrti razbaštinio je brata Hasana i prijestolonasljednikom proglasio svoga sina Abdulaha. Umro je 7. februara 1999. godine i naslijedio ga je Abdulah II, sin kojeg je imao sa drugom suprugom, Britankom princezom Munom al-Husein.

Kategorija:Jordanski vladari
Kategorija:Hašemiti
Kategorija:Nosioci Ordena jugoslavenske zvijezde
Sinaj

mini|desno|300px|Karta sinajskog poluostrva
**Sinaj** ili **Sinajsko poluostrvo** je poluostrvo u obliku trougla, površine oko 60.000 km2. Na Sinaju živi oko 1,3 miliona stanovnika. Veza je između Mediterana, Crvenog mora i Perzijskog zaliva. Bio je popriše nekoliko žestokih sukoba. Primjer takvih sukoba je i Jom Kipurski rat. Nakon tog sukoba, Izrael se povlačio, završivši povlačenje 1982.

## Reference 
## Vanjski linkovi 
Kategorija:Geografija Egipta
Kategorija:Poluostrva
Jadac

mini|desno|300px|Dva jadca, plastični (lijevo) i pravi (desno)
**Jadac** (lat. *furcula*) je naziv za viljuškastu kost kod ptica i nekih izumrlih dinosaurusa, koja je nastala spajanjem dvije ključne kosti. Kod ptica ima ulogu jačanja grudnog skeleta da se odupre otporima pri letu.

## Kost za ispunjavanje želja 
Jadac je u narodu poznatiji kao kost za "ispunjavanje želja". Kost se koristi tako da dvije osobe uzmu kost za jednu, odnosno drugu stranu, zamisle želju i povuku kost prema sebi. Kada kost pukne, osobi koja dobije veći dio kosti ispuniće se želja.

## Reference 
## Vanjski linkovi 
Kategorija:Anatomija životinja
Konvalidacija

**Konvalidacija** je osnaženje nevaljanih pravnih poslova, tj. slučaj kada nevaljan pravni posao naknadno postane valjan. Ništavi pravni poslovi u načelu ne mogu konvalidirati.

Izuzeci su u slijedećim slučajevima:

Zabranjeni pravni poslovi će konvalidirati ako se ispune 2 pretpostavke: 
#da je zabrana manjeg značenja
#da je posao izvršen.

Zelenaški pravni posao će konvalidirati ako se ispune 3 pretpostavke: 
#da oštećeni istakne zahtjev da se njegova obaveza smanji na pravičan iznos;
#da takav zahtjev podnese u roku od 5 godina od sklapanja posla;
#da sud udovolji tom zahtjevu, a udovoljiće mu ako je to moguće.

## Reference 
## Vanjski linkovi 
Kategorija:Pravo
Bakarski zaliv

mini|desno|300px|Bakarski zaliv
**Bakarski zaliv** je zaliv u Kvarneru, u sjevernom Jadranu, južno od grada Rijeke.

U zalivu se nalaze 2 naselja - grad Bakar na sjeveru te mjesto Bakarac na jugu. Na izlazu iz zaliva je grad Kraljevica. U zaleđu Bakra se nalazi slobodna industrijska zona Kukuljanovo. U zalivu se nalazi terminal za rasute terete Luke Rijeka, za ugalj i željeznu rudu. Godišnji kapacitet je 4 miliona tona, i prima brodove "Capesize" klase. Predviđeno je proširivanje kapaciteta luke Bakar izgradnjom terminala za automobile.

Zalivom prolazi jadranska magistrala.

Bakarski zaliv je dugo bio poznat po velikoj zagađenosti koju je stvarala koksara u Bakru, koja je zatvorena krajem 20. vijeka.
 
## Reference 
## Vanjski linkovi 
* http://www.vecernji.hr/biznis/gradi-se-rijecki-suhi-dok-250-milijuna-dugom-selu-clanak-234557
mini|567x567px|Bakar i Bakarski zaliv, panorama.|centar

Kategorija:Geografija Hrvatske
Kategorija:Zalivi u Hrvatskoj
Kategorija:Zalivi Jadranskog mora
Akapski zaliv

[mini|300px|desno|Satelitska slika Crvenog mora na čijem se sjeveroistočnom dijelu nalazi Akapski zaliv, [NASA]]
**Akapski zaliv** (arap. خليج العقبة; ''Khalyj al-'Aqabah* ="Zaliv Aqaba"), u Izraelu poznat pod imenom *zaliv Eilat'', je sjeveroistočni zaliv Crvenog mora i odvaja Arabiju od sinajskog poluostrva.

Na zaliv izlaze Egipat, Izrael, Jordan kao i Saudijska Arabija.

Zaliv je, geometrijski izraženo, vrlo izdužen. U kopno se pruža oko 175 km, a na najširem mjestu ima samo 29&nbsp;km.

Zaliv se smatra tzv. "ronilačkim rajem".

## Geografija 
Zaliv se nalazi između Sinajskog poluostrva na zapadu i Arapskog poluostrva na istoku. Sa Sueskim zalivom na zapadu, Akapski zaliv se proteže od sjevernog dijela Crvenog mora. Dostiže maksimalnu dubinu od 1.850 m u centralnom dijelu zaliva. Na svom najširem dijelu širine je oko 24&nbsp;km i proteže se oko 160 kilometara sjeverno od Tiranskog prolaza do tačke gdje se dodiruju Egipat, Jordan i Izrael.

Na njegovom sjevernom kraju nalaze se tri važna grada: Taba u Egiptu, Eilat u Izraelu i Aqaba u Jordanu, grad po kojem je zaliv i dobio naziv. Ovi gradovi su strateški važne komercijalne luke i popularna ljetovališta za turiste koji uživaju u toploj klimi. Dalje prema jugu, Haql je najveći grad Saudijske Arabije koji izlazi na obale ovog zaliva. Na Sinaju, Sharm el-Sheikh i Dahab su glavni centri.
mini
Najveći broj stanovnika ima Aqaba s populacijom od 108.000 stanovnika prema podacima iz 2009. godine.

## Reference 
Kategorija:Crveno more
Kategorija:Geografija Egipta
Kategorija:Geografija Izraela
Kategorija:Geografija Jordana
Kategorija:Geografija Saudijske Arabije
Kategorija:Zalivi
Helgolandski zaliv

[desno|mini| satelitska slika u [lažne boje|lažnim bojama  Helgolandskog zaliva; Helgoland i Düne su dva mala ostrva u gornjoj lijevoj četvrtini slike]]

**Helgolandski zaliv** (njemački: *Helgoländer Bucht*, engleski: *Heligoland Bight*) je južni dio Njemačkog zaliva, bivajući sam zalivom Sjevernog mora, smještenog na ušću rijeke Labe. 

Ime je dobio po ostrvu Helgolandu.

Poznat je u historiji kao poprište Helgolandske bitke.

Nazvan po Heligolandu, bilo je mjesto pomorskih bitaka u Prvom svjetskom ratu 1914. i 1917. godine. Godine 1939. bila je i zračna bitku iz Drugog svjetskog rata nazvanu po njemu.

## Reference 
Kategorija: Geografija Njemačke
Kategorija: Geografija Danske
Kategorija: Zalivi
Kategorija: Sjeverno more
Hudsonov zaliv

mini|desno|Hudsonov zaliv, Kanada.
**Hudsonov zaliv** (engleski: *Hudson Bay*, francuski: ''baie d'Hudson'') je veliki zaliv na sjeveru Kanade površine 1.230.000 kilometara kvadratnih.
Drenira vrlo veliko područje površine od oko 3.861.400 kvadratnih kilometara uključujući i dijelove Ontarija, Quebeca, Saskatchewana, Alberte, veliki dio Manitobe, jugoistočni dio Nunavuta, kao i dijelova Sjeverne Dakotae, Južne Dakote, Minnesote, i Montane. Južni krak Hudsonovog zaliva je Jamesov zaliv.
Maksimalna dužina zaliva je 1.370 km dok je maksimalna širina 1.050 km. Veći dio godine je zaleđen i pod uticajem magle. S obzirom na površinu, dosta je plitak sa prosječnom dubinom od oko 100 metara.

## Reference 
Kategorija:Geografija Kanade
Kategorija:Zalivi
Kategorija:Atlantski okean
Kalavost (kristal)

**Kalavost** u mineralogiji podrazumijeva sistem ravnina po kojima bi se mineral mogao lahko razdvojiti, a nastaje kako rezultat slabijih međusobnih hemijskih veza atoma između tih ravnina tj. ploha. Na mineralu, kalavost je vidljiva kao sistem paralelnih linija preko plohe minerala. Neki minerali nemaju kalavost (npr. dijamant), neki imaju jedan sistem (npr. biotit), a neki i više sistema kalavosti (npr. andaluzit). Kalavost može biti: savršena, nesavršena, dobra, jasna, nejasna i slaba.
[lijevo|mini|Zeleni [fluorit sa izraženim rascjepom]]
[mini|[Biotit sa bazalnim cijepanjem]]
[mini|[Millerovi indeksi {hk ℓ}]]

## Reference 
## Vanjski linkovi 
Kategorija: Mineralogija
Ogreb (mineralogija)

[mini|Ogreb kod [Pirit (mineral)|pirita i rodohrozita]]
**Ogreb** ili crt u mineralogiji je boja praha koja nastaje nakon grebanja ili struganja materijala (minerala) u odnosu na bijeli porculanski tanjirić na koji prah ili strugotine padaju. Boja ogreba većinom se ne podudara s vanjskom bojom minerala. Tako, naprimjer, mineral hematit, koji je tamnosiv do crn, ima crvenu boju ogreba.

## Reference 
## Vanjski linkovi 
* https://web.archive.org/web/20110719101534/http://dave.ucsc.edu/myrtreia/physical_character.html
* http://www.galleries.com/minerals/property/streak.htm
* https://archive.org/details/mineralsofworld00walt
* https://archive.org/details/encyclopediaofge00hold
* https://archive.org/details/cambridgeguideto00bish

Kategorija:Mineralogija
Magla

mini|250px|desno|Magla iznad jezera
**Magla** je meteorološka pojava u prizemnom sloju troposfere, prizemni oblak vodenih kapljica ili ledenih kristala koji su toliko sitni i lagahni da uspijevaju lebdjeti u vazduhu. Magla smanjuje horizontalnu vidljivost ispod 1&nbsp;km.

## Općenito 
Pri temperaturama iznad ledenja magla se zadržava samo uz visoku relativnu vlagu vazduha. Izgled joj je bjeličast a u blizini industrijskih zona može poprimiti žućkasto-sivu boju radi primjesa dima i prašine. U stvari magla je oblak koji se nalazi pri tlu. Prema jačini magla se može podijeliti na:
:-slabu, s horizontalnom vidljivošću manjom od 1 km,
:-umjerenu s horizontalnom vidljivošću od 500 m i
:-jaku s horizontalnom vidljivošću od 50 m.

### Sumaglica 
*Sumaglica* se kao i magla sastoji od sitnih kapljica vode koje lebde u zraku. Za razliku od magle one su rjeđe i manje a horizontalna vidljivost tokom sumaglice veća je od 1&nbsp;km. Zrak se u sumaglici ne osjeća toliko vlažnim kao u magli.

## Postanak magle 
Magla se stvara kondenzacijom vodene pare u zraku. Kondenzacija započinje kod relativne vlage znatno manje od 100% te se stvara sumaglica. Daljnjim povećanjem vlage kondenzacija se ubrzava, postojeće kapljice se povećavaju i sumaglica postepeno prelazi u maglu. Relativna vlaga u vazduhu za vrijeme magle je između 80% i 100%. I pri temperaturama nižim od tačke ledišta magla se još uvijek sastoji od kapljica podhlađene vode. Tek pri temperaturama oko -30&nbsp;°C u magli se nalazi određena količina ledenih kristala.
I vjetar utiče na njeno stvaranje. Kod vremena bez strujanja zraka magla se ne može formirati. Magle koje nastaju padom temperature tokom noći najpovoljniji je slab vjetar a za uzlazne magle potreban je umjeren vjetar koji puše iz određenog smjera. Jak vjetar rastjerava maglu ili je diže u nisku naoblaku formirajući niski oblak stratus.

## Stabilnost magle 
Stabilnost magle ovisi o osobinama vodenih kapljica, njihovoj veličini i električnom naboju. Stabilna i suha magla ima kapljice približno jednake veličine istog električnog naboja.

Magla postaje nestabilna ako su kapljice nejednake veličine, one manje tada isparuju te se para ponovno kondenzira na većima. Kapljice s različitim električkim nabojem se privlače i također spajaju. Nestabilnost magle uzrokuje slabljenje njenog intenziteta i nestajanje.

U područjima pokrivenim snijegom magle su rijetke jer se voda iz njenih kapljica isparava a para se ponovno kondenzira na snježnoj površini. Maglu sastavljenu od ledenih kristala snježni pokrivač ne razbija. U određenim uvjetima kapljice vode iz magle se spajaju i zatim i talože se na izloženim predmetima stvarajući na njima vlagu. Takve kapljice mogu često kao padavina padaju na tlo (rosulja).

## Reference  
Kategorija:Klimatologija
Kurski zaliv

mini|lijevo|Kurski zemljouz  i zaliv

mini|desno|Landsatova fotografija

**Kurski zaliv**  (litvanski: ''*Kuršių marios*, njemački: *Kurisches Haff*, ruski: *Kуршский залив*, poljski: *Zalew Kuroński*) je zaliv Baltičkog mora. Čini ga Kurski zemljouz, koja odvaja zaliv od otvorenog mora. 

Upravno pripada Litvaniji i Rusiji.

Rijeka Njemen se ulijeva u ovaj zaliv. 

Na sjevernom kraju Kurskog zemljouza, nalazi se tjesnac gdje je smještena litvanska luka Klaipėda. Južni kraj zemljouza je dijelom ruske eksklave Kalinjingradske oblasti.

Područje oko zaliv je bila zemlja u kojoj su u starija vremena živili Kuronci i baltički Prusi.

## Također pogledajte 
*Vislanski zaliv

## Vanjski linkovi
* http://www.britannica.com/EBchecked/topic/140578/Curonian-Lagoon (en)

Kategorija:Zalivi
Kategorija:Geografija Rusije
Kategorija:Geografija Litvanije
Kategorija:Baltičko more
Piranski zaliv

mini|desno|300px|Pogled na Piran sa mora
**Piranski zaliv** ima površinu od 19&nbsp;km2, a nalazi se na sjevernom dijelu Jadranskog mora. Dio je Tršćanskog zaliva. Sjeverno je rt Madona, a južno Savudrijski rt.

Obala Piranskog zaliva dijelom pripada teritoriji Republike Slovenije, a dijelom teritoriji Republike Hrvatske. Na slovenskom dijelu nalaze se Piran, Portorož i Lucija, a na hrvatskom Crveni Vrh. Razgraničenje na području tog zaliva i okolnog mora predmet je spora između Slovenije i Hrvatske.

Zaliv se na hrvatskom zove i *Savudrijska vala* (uvala), na slovenskom *Piranski zaliv*, a na italijanskom *Vallone di Pirano* ili *Baia di Pirano*.

## Reference 
## Vanjski linkovi 
* https://web.archive.org/web/20160303213441/http://www.arso.gov.si/vode/podatki/amp/H24_g_30.html

Kategorija:Zalivi u Sloveniji
Kategorija:Zalivi u Hrvatskoj
Kategorija:Zalivi Jadranskog mora
Kategorija:Geografija Slovenije
Kategorija:Geografija Hrvatske
Rachel Carson

mini|desno|200px|Rachel Carson
**Rachel Carson** (Springdale, 27. maj 1907. - Silver Spring, 14. april 1964. godine) je bila američki zoolog i biolog, pokretač modernog pokreta za zaštitu okoline.

Poslije studija se, radi popravka finansijskog stanja i pisanja popularnih naučnih knjiga, zaposlila u federalnom Birou za ribolov. Kupila je kuću u Marylandu, gdje se brinula za maloljetnog nećaka. Tamo je shvatila štetnost pesticida za insekte, DDT-a. O tome je napisala detaljnu knjigu *Tiho proljeće*, te je nakon njene smrti SAD zabranio DDT. Neki to smatraju dobrim potezom, a drugi početkom širenja malarije.

Kao ikonu slave je lezbijke, premda je njena seksualna orijentacija ostala nepoznata.

## Reference 
## Vanjski linkovi 
### Kriticizam 
*Rachel Was Wrong —an anti-Carson website by the Competitive Enterprise Institute
**Silent Spring* at 40: Rachel Carson's classic is not aging well. *Reason Online*, 12.6.2002.

Kategorija:Rođeni 1907.
Kategorija:Umrli 1964.
Kategorija:Američki biolozi
Kategorija:Bivši studenti Univerziteta "Johns Hopkins"
Majka Jones

mini|desno|200px|Mary Harris
**Mary Harris** (Cork u Irskoj, 1. maj 1830. ili 1. august 1837. - 30. novembar 1939. godine), poznatija kao **Majka Jones** (en: *Mother Jones*), je američka krojačica i učiteljica, borac za radnička prava. Za sindikate je čula preko svoga muža, Georgea Jonesa.

1835. godine bježi u Toronto, nakon što su Britanci vješali njenog djeda pod optužbom da je učestvovao u aktivnostima za oslobođenje Irske.

## Reference 
## Vanjski linkovi 
* DVD and virtual museum about Mother Jones
* Mother Jones Speaks: Speeches and Writings of a Working-Class Fighter
*  at Project Gutenberg
* Free eBook of The Autobiography of Mother Jones
* 
* Mother Jones Monument at GuidepostUSA
* Michals, Debra. "Mary Harris Jones". National Women's History Museum. 2015.
* Jones with Calvin Coolidge 1924

Harris, Mary
Mučnina (čvor)

* Mučnina (lat. *nausea*), neugodno stanje, osjećaj gađenja i želje za povraćanjem
* *Mučnina* (roman), djelo francuskog filozofa Jean-Paula Sartrea iz 1938
Grb Južnog Sudana

mini|desno|200px
**Grb Južnog Sudana** usvojen je u julu 2011, nakon stjecanja nezavisnosti od Sudana. Prije nezavisnosti, Južni Sudan je bio autonomni dio Sudana.

## Dizajn 
Dizajn grba sastoji se od crteža afričkog orla ribara koji stoji nasuprot štitu i kopljima. Orao je nacrtan kao da gleda preko lijevog ramena, s raširenim krilima, dok kandžama drži natpis s imenom države. Orao izražava snagu, otpor i viziju, dok štit i koplja označavaju zaštitu nove države.

## Također pogledajte 
* Zastava Južnog Sudana

Južni Sudan
Kategorija:Južni Sudan
Meksički zaliv

mini|desno|300px|3D perspektiva Meksičkog zaliva.

**Meksički zaliv** je velika vodena površina između Sjeverne i Srednje Amerike. Smatra se zalivom iako je površinom od oko 1,6 milliona km2  veći od mnogih mora. Na sjevernoj obali su Sjedinjene Američke Države, zapadnoj i južnoj Meksiko (poluostrvo Yucatan), a na istoku je Kuba. Floridskim prolazom između Kube i Floride je povezan s Atlantskim okeanom a Yucatanskim kanalom između Meksika i Kube sa Karipskim morem. Kroz Meksički zaliv prolazi Golfska struja koja je po njemu dobila ime (šp. *golfo* - zaliv). U podmorju zaliva postoje značajna nalazišta nafte i zemnog plina. Sa sjevera se u zaliv ulijeva rijeka Mississippi. Preko zaliva često prolaze uragani koji nastaju u srednjem Atlantiku i udaraju u američku obalu.

## Historija 
Iako je zasluga za otkriće Amerike pripala Kristoforu Kolumbu, brodovi iz njegove 4 ekspedicije nikada nisu stigli u Meksički zaliv. Umjesto toga, Kolumbo je plovio vodama Kariba, oko Kube i Hispaniole. Prvi evropski istraživač Meksičkog zaliva bio je Amerigo Vespucci 1497. godine. On je tokom svoje plovidbe morem pratio priobalni pojas Srednje Amerike prije povratka u Atlantski okean preko Floridskog moreuza koji se nalazi između Floride i Kube.

## Geologija 
Među geolozima koji su proučavali geologiju Meksičkog zaliva postoji saglasnost da Meksički zaliv nije postojao prije kasnog perioda trijasa. Prije tog perioda razvoja Zemlje, područje na kojem se danas nalazi zaliv se sastojao od kopna koji je sadržavao i dio kontinentalne kore koja sada leži u osnovi poluostrva Yucatan, u centralnom dijelu velikog superkontinenta Pangea.

## Reference 
## Vanjski linkovi 
* http://www.gulfbase.org/
* https://web.archive.org/web/20080603122307/http://gulfsci.usgs.gov/

Kategorija:Atlantski okean
Kategorija:Meksički zaliv
Kategorija:Zalivi u Sjedinjenim Američkim Državama
Nur al-Husein

**Nur al-Husein** (arapski: **الملكة نور**; rođena 23. augusta 1951. godine) je jordanska kraljica, četvrta supruga i udovica kralja Huseina bin Talala.
mini|Kraljica Nur na otvaranju laboratorije za identifikaciju nestalih osoba, u Ingebu
mini|Njeno visočanstvo Kraljica Nur sa DNK analitičarima Ingeba i ICMP laboratorije (04. 12. 2001.)

## Obrazovanje 
Rođena je kao **Lisa Najeeb Halaby**, najstarije dijete Najeeba Halabya, glavnog rukovodioca Pan American World Airwaysa, i Doris Calquist. Rođena je u Washington, D.C., te je odrasla i bila obrazovana u Sjedinjenim Američkim Državama. Od četvrtog do osmog razreda pohađala je episkopalnu školu i zatim otišla na akdemiju Concord u Massachusettsu. Godine 1974. diplomirala je arhitekturu i urbanističko planiranje na univeritetu Princeton.

## Kraljica 
Kao arhitekt i urbanist upoznala je kralja Huseina pri izgradnji amanskog aerodroma, posvećenog kraljevoj trećoj supruzi koja je poginula u avionskoj nesreći. Lisa je prešla na islam i uzela ime *Nur*, što na arapskom jeziku znači "*svjetlost*". Vjenčali su se 15. juna 1978. godine i Nur je postala Huseinova četvrta supruga, ali tek treća sa titulom kraljice. Sa kraljem Huseinom dobila je četvero djece, dva sina i dvije kćerke. Njen najstariji sin, Hamza, bio je prestolonasljednik od 1999. do 2004. godine.

Kao kraljica Nur je bila pokrovitelj i rukovodilac niza projekata u oblasti ljudskih prava, zaštite žena i djece, obrazovanja, očuvanja prirode i arhitektonskog naslijeđa. Bavila se pitanjima javne gradnje i urbanističkog planiranja.

## Udovištvo 
Dana 7. februara 1999. godine umro je kralj Husein, a naslijedio ga je sin iz drugog braka, Abdulah II.

Kraljica Nur je odigrala veliku ulogu u predstavljanju bliskoistočne politike na međunarodnoj sceni. Učestvovala je u prevenciji humanitarnih problema i rješavanja unutrašnjih i međunarodnih sukoba. Ona je trenutna predsjednica Koledža ujedinjenog svijeta. Dana 23. maja 2007. godine kraljica Nur je otvorila Koledž ujedinjenog svijeta u Mostaru. Kraljica Nur nastavlja raditi za brojne međunarodne organizacije i održava govore sedamdeset do stotinu puta godišnje.

## Također pogledajte 
* Hašemit

## Vanjski linkovi 
* Službena stranica

Kategorija:Supružnici jordanskih vladara
Statika fluida

[mini|desno|250px|Tabela hidraulike i hidrostatike, iz *[Cyclopaedia|Cyclopaedije* (1728)]]

**Statika fluida** (naziva se i **hidrostatika**) jest nauka o mirovanju fluida. To je jedna od nauka u mehanici fluida. Ona proučava uvjete pod kojima su fluidi u stanju stabilne ravnoteže. Korištenje fluida za dobijanje rad proučava hidraulika, a nauka o kretanju fluida naziva se dinamika fluida.

## Pritisak kod fluida u mirovanju 
Zbog nemogućnosti da se usprotive deformacijama, fluidi stvaraju pritisak normalan na bilo koju kontaktnu površinu. Dodatno, kada je fluid u ravnoteži, taj je pritisak izotropan, npr., djeluje istim intenzitetom u svim smjerovima. Ova karakteristika dozvoljava fluidima da prenose silu kroz dužinu cijevi, npr., sila kojom se djeluje na fluid u cijevi prenosi se preko fluida do drugog kraja cijevi. Ako sile nisu izbalansirane, fluid će se kretati u smjeru rezultantne sile.

Ovaj koncept prvi je formulisao, u nešto dužoj formi, francuski matematičar i filozof Blaise Pascal 1647. da bi kasnije bio poznat kao Pascalov zakon. Ovaj zakon ima mnogo važnih primjena u hidraulici.

### Hidrostatički pritisak 
Zamislimo malo kocku tečnosti u stanju mirovanja ispod slobodne površine, **pritisak uzrokovan visinom** tečnosti iznad mora biti izbalansiran sa **otpornim** pritiskom u ovoj maloj kocki. Za beskonačno malu kocku napon je isti u svim smjerovima te se težina tečnosti ili ekvivalentni pritisak može napisati kao:
:\ P = \rho g h +P_a,
gdje je,
* *P* - hidrostatički pritisak;
* *ρ* - gustina tečnosti;
* *g* - gravitaciono ubrzanje;
* *h* - visina tečnosti iznad;
* *Pa* - atmosferski pritisak.

### Atmosferski pritisak 
Zakon idealnog plina pretpostavlja da će za plin konstantne temperature, *T*, njegova gustina, ρ, varitati s visinom, *h*, kao:

:\ \rho\ (h)=\rho\ (0) e^{-Mgh/RT},

gdje je:
:*g* – gravitaciono ubrzanje
:*T* – apsolutna temperatura (npr. u kelvinima)
:*R* – konstanta idealnog plina
:*M* – molarna masa
:*ρ* – gustina
:*h* – visina

## Potisak 
Na čvrsto tijelo uronjeno u fluid djelovat će sila potiska usmjerena prema gore i ona je jednaka težini istisutog fluida. Ovo se dešava zbog hidrostatičkog pritiska u fluidu.

U slučaju tankera, naprimjer, njegova sila težine izbalansirana je potisnom silom istisnute vode, što mu omogućava da plovi. Ako se doda još tereta na brod, uronit će još više u vodu – pritom istisne još više vode te zbog toga dobije veću potisnu silu, kojom balansira nestabilnost izazvanu dodavanjem tereta.

Otkriće principa potiska pripisuje se Arhimedu.

### Efekti površinskog napona 
#### Kapilarnost 
Kad je tečnost u cjevčicama čije su dimenzije male u odnosu na njihovu dužinu, efekt površinskog napona postaje važan i dovodi do dormacije meniskusa kroz kapilarnost.

#### Kapi 
Bez površinskog napona kapi se ne bi mogle formirati. Stabilnost se određuje preko površinskog napona.

## Također pogledajte 
* Dinamika fluida
* Mehanika fluida
* Pritisak fluida
* Hidraulika
* Aerostatika

Kategorija:Pritisak
Kategorija:Hidrostatika
Kalij-sorbat

**Kalij-sorbat** je kalijeva so sorbatne kiseline. Njegova hemijska formula je CH3CH=CH-CH=CH-CO2K. To je bijela so, vrlo dobro rastvorljiva u vodi (58,2% na 20&nbsp;°C). Uglavnom se koristi kao prehrambeni aditiv (E-broj E202).

Kalij-sorbat je efikasan za razne vrste upotrebe uključujući hranu, vino i proizvode lične higijene. Iako je sorbatna kiselina može prirodno naći u nekom bobičastom voću, gotovo sva svjetska proizvodnja ove kiseline, iz koje se dobija i kalij-sorbat, vrši se vještački.

## Proizvodnja
Kalij-sorbat se industrijski proizvodi procesom neutralizacije sorbatne kiseline sa kalij-hidroksidom. Prethodnik sorbatne kiseline se proizvodi u dvostepenom procesu kondenzacijom krotonaldehida i ketena.

## Upotreba
Kalij-sorbat se koristi za inhibiranje rasta gljivica i plijesni u mnogim vrstama prehrambenih namirnica, poput sira, vina, jogurta, suhog mesa, soka od jabuka, negaziranih pića i voćnih sokova. Koristi se i za pripremanje sirupa od slatkog javora i milkšejka koji se prodaje u lancima za brzu hranu, kao što je Mc Donalds. Također se može naći i kao sastojak mnogih proizvoda od sušenog voća. Poznat i kao *stabilizator za vino*, kalij-sorbat proizvodi sorbatnu kiselinu kada se doda u vino.

Neki sojevi gljivica i plijesni (naročito iz roda *Trichoderma* i *Penicillium*) mogu detoksificirati sorbate putem dekarboksilacije, proizvodeći piperilen (1,3-pentadien). Nastanak pentadiena se manifestira karakterističnim mirisom kerozina ili benzina.

## Vanjski linkovi
* http://www.halal.ba, podaci o E-brojevima (bos.)

## Reference 
Kategorija:Aditivi sa E-brojem
Kategorija:Spojevi kalija
Kategorija:Prezervativi
Rajko Mitić

**Rajko Mitić** (Dolac, 19. novembar 1922 – 30. mart 2008, Beograd)), bio je bivši jugoslavenski fudbaler. Igrao je za beogradski BSK i Crvenu zvezdu, u kojoj se proslavio. Za "crveno-bijele" je odigrao oko 580 utakmica, bio kapiten tog tima i proglašen je za prvu "Zvezdinu zvezdu". Igrao je na poziciji desne "polutke".

Za reprezentaciju Jugoslavije je odigrao 59 utakmica (debitovao 9. maja 1946) i postigao 32 gola. Učestvovao je na svjetskim prvenstvima u Brazilu 1950. i u Švicarskoj 1954, a bio je sudionikom i dva olimpijska turnira - 1948. u Londonu i 1952. u Helsinkiju, na kojima je reprezentacija Jugoslavije osvojila srebrna odličja. Zbog korektne igre ostao je upamćen kao veliki džentlmen fudbala.

Bio je kapetan olimpijskog tima iz Helsinkija, koji je u sastavu: Beara, Stanković, Crnković, Čajkovski, Horvat, Boškov, Ognjanov, Mitić, Vukas, Bobek i Zebec, odigrao svih šest utakmica olimpijskog turnira.

Preminuo je u Beogradu nakon duge bolesti 30. marta 2008. u 86. godini.

## Reference 
## Vanjski linkovi 
* 
* Preminuo Rajko Mitić, B92, 30. mart 2008.

Kategorija:Rođeni 1922.
Kategorija:Umrli 2008.
Kategorija:Biografije, Bela Palanka
Kategorija:Jugoslavenski nogometaši
Kategorija:Nogometaši na Olimpijskim igrama 1948.
Kategorija:Igrači na Svjetskom prvenstvu u nogometu 1950.
Kategorija:Igrači na Svjetskom prvenstvu u nogometu 1954.
Kategorija:Nogometaši Crvene zvezde
Kategorija:Nogometaši OFK Beograda
Kategorija:Selektori nogometne reprezentacije Jugoslavije
Kategorija:Nogometaši na Olimpijskim igrama 1952.
Kategorija:Osvajači srebrne medalje na Olimpijskim igrama (Jugoslavija)
Mučnina

**Mučnina** () jest fiziološki i psihološki složeno stanje koje se karakterizira težnjom ka povraćanju, grčevima u stomaku, osjećajem neprijatnosti, gađenjem, znojenjem, otežanim disanjem, ubrzanom peristaltikom itd. Često nastaje kao psihička manifestacija akta povraćanja kod ljudi. Mučnina nastaje nakon prerade informacija, odnosno aferentnih signala koji dolaze iz želuca preko parasimpatikusnih vlakana u kori velikog mozga. Ona će izostati ukoliko je povraćanje centralnog porijekla, odnosno ukoliko ga ne izazivaju stimulusi iz želuca i drugih dijelova digestivnog trakta već nastaje pod uticajem impulsa iz centralnog nervnog sistema.

## Reference 
## Vanjski linkovi 
Kategorija:Gastroenterologija
Kategorija:Simptomi
Kategorija:Povraćanje
Tabiini

**Tābi‘īni**  ( "Oni koji dolaze nakon") predstavljaju drugu generaciju muslimana. Rođeni su nakon smrti Muhammeda s.a.w.s., ali su bili savremenici ashaba.

Prema hadisu koji se prenosi od Muhammeda, s.a.w.s.: "Najbolja generacija je moja generacija, zatim ona nakon nje, a zatim ona nakon nje." - tabiini su nakon ashaba najbolja generacija muslimana.

Spisak tabiina (nekompletan):

* Ebu Hanifa En-Nu‘man
* Said ibn el-Musejjib
* Muhammed ibn Sirin
* Omer ibn Abdulaziz

## Također pogledajte 
* Ashabi
* Spisak ashaba

## Reference 
## Vanjski linkovi 
* http://www.islamom-ponosni.de.tl/Ashabi-r-.-a-i-Tabini-r-.-a.htm

Kategorija:Islam
Albert II, knez Monaka

**Albert II** (punim izvornim imenom **Albert Alexandre Louis Pierre**; rođen 14. marta 1958) trenutni je monegaški monarh i glava porodice Grimaldi.

## Djetinjstvo i obrazovanje
Rođen je kao prvi sin kneza Rainiera III i glumice Grace Kelly. Knez ima jednu stariju sestru, princezu Caroline, i jednu mlađu sestru, princezu Stéphanie. Kao jedini sin kneževskog para, od rođenja do nasljeđivanja monegaškog trona nosio je titulu nasljednog kneza od Monaka.

Završio je Srednju školu Albert I i zatim se upisao na koledž Amherst u Massachusettsu, gdje je studirao političke nauke, ekonomiju, muziku i englesku književnost. U mladosti je bio uspješan sportist; učestvovao je na svim Zimskim olimpijskim igrama od 1988. do 2002.

## Namjesništvo
Dana 7. marta 2005. Albertov otac primljen je u bolnicu i ubrzo smješten na intenzivnu njegu. Dana 31. marta monegaška palača objavila je da će Albert, nasljedni knez od Monaka, preuzeti dužnosti regenta i obavljati suverenske dužnosti koje njegov otac više nije bio u mogućnosti ispunjavati.

Kako se zdravlje ostarjelog kneza sve više pogoršavalo, pitanje Albertovog zakonskog potomstva je postajala javna i politička briga. Statut Monaka davao je pravo na tron samo zakonskim potomcima prethodnog kneza – Rainierova sestra je tako izgubila pravo na nasljedstvo čim je njen brat preuzeo tron. Ako bi tron naslijedio Albert i umro bez zakonskog potomstva, prema tom zakonu izumrla bi dinastija Grimaldi i Monako bi prestao biti nezavisna kneževina – postao bi francuski protektorat. Statut jest, međutim, dozvoljavao knezu da usvoji nasljednika, ali tek nakon što knez navrši 50, a usvojenik 21 godinu. Ovaj zakon ukinut je 2. aprila 2005. i donesen je Kneževski zakon 1.249, koji omogućava braći i sestrama kneza da ga naslijede ako on nema djece, po pravilu primogeniture, s tim da braća imaju prednost nad sestrama. koji je automatski postao prestolonasljednik.

## Reference
## Vanjski linkovi
*

Kategorija:Rođeni 1958.
Kategorija:Živi ljudi
Kategorija:Monegaški vladari
Kategorija:Grimaldiji
Kategorija:Trenutni vladari
Kategorija:Regenti
Kategorija:Članovi MOK-a
Kategorija:Biografije, Monako
Gornji Rakovac

**Gornji Rakovac** je naseljeno mjesto u općini Maglaj, Bosna i Hercegovina.

## Stanovništvo 
## Reference 
## Vanjski linkovi 
* Zvanični sajt općine Maglaj
Tarantski zaliv

mini|desno|Karta Tarantskog zaliva.

**Tarantski zaliv** (italijanski: *Golfo di Taranto*) je zaliv u Jonskom moru na jugu Italije. 
Ovaj zaliv koji je gotovo četvrtastog oblika i koji je širok i dugačak oko 140 km, omeđuju rtovi *Santa Maria di Leuca* na istoku u Apuliji i *Colonna* na zapadu u Kalabriji. 

Najveće rijeke koje se ulijevaju u ovaj zaliv su Basento, Sinni i Agri. Najvažniji gradovi u zalivu su Taranto i Gallipoli. Ovdje su nađene mnoge grčke kolonije iz razdoblja Magne Graecije.

## Reference 
## Vanjski linkovi 
Kategorija:Geografija Italije
Kategorija:Zalivi
Carl XVI Gustaf, kralj Švedske

**Carl XVI Gustaf** (punim izvornim imenom *Carl Gustaf Folke Hubertus*; rođen 30. aprila 1946.) ) je trenutni kralj Švedske. Njegovo ime se vrlo rijetko navodi kao **Karlo XVI Gustav**.

## Djetinjstvo i obrazovanje 
Bio je peto dijete i prvi sin princeze Sibele od Saskokoburga i Gote i princa Gustava Adolfa, sina prijestolonasljednika Gustava Adolfa.

Novinari su mnogo puta primijetili da kralj pogrešno piše svoje ime - u zvaničnim dokumentima i prilikom posjete rudnika bakra kada se pogrešno potpisao na kamen. Njegova supruga, kraljica Silvia, u televizijskom intervjuu priznala je da njen suprug pati od disleksije, poremećaja sposobnosti čitanja i pisanja.

## Reference 
Kategorija:Rođeni 1946.
Kategorija:Živi ljudi
Kategorija:Kraljevi Švedske
Kategorija:Trenutni vladari
Kategorija:Bernadotti
Dolac

**Bosna i Hercegovina**:
* Dolac (Busovača), naselje u općini Busovača
* Dolac (Glamoč), naselje u općini Glamoč
* Dolac (Sarajevo), mjesna zajednica u općini Novo Sarajevo
* Dolac (Travnik), naselje u općini Travnik
* Dolac na Lašvi, naselje u općini Travnik
* Dolac (Zavidovići), naselje u općini Zavidovići

**Crna Gora**:
* Dolac (Berane), naselje u općini Berane
* Dolac (Bijelo Polje), naselje u općini Bijelo Polje

**Hrvatska**:
* Dolac (Primošten) - uvala kod Primoštena
* Dolac (Zagreb) - dio Zagreba i istoimena tržnica
* Dolac (Brestovac), naselje u općini Brestovac, Požeško-slavonska županija
* Dolac Crikvenički, bivše naselje grada Crikvenice, Primorsko-goranska županija
* Donji Dolac, naselje grada Omiša, Splitsko-dalmatinska županija
* Gornji Dolac, naselje grada Omiša, Splitsko-dalmatinska županija
* Gromin Dolac, naselje u općini Jelsa, Splitsko-dalmatinska županija
* Ivan Dolac, naselje u općini Jelsa, Splitsko-dalmatinska županija
* Primorski Dolac, naselje i općina u Splitsko-dalmatinskoj županiji

**Srbija**:
* Dolac (naselje, Bela Palanka), naselje u općini Bela Palanka, Pirotski okrug
* Dolac (selo, Bela Palanka), naselje u općini Bela Palanka, Pirotski okrug
* Dolac (Klina), naselje u općini Klina, Pećki okrug
* Dolac (Kraljevo), naselje grada Kraljeva, Raški okrug
* Dolac (Novi Pazar), naselje grada Novog Pazara, Raški okrug
DDT

mini|desno|200px|Struktura DDT-ja
**DDT** (*dihlor-difenil-trihloretan*) je jedan od najpoznatijih insekticida, čija upotreba datira od 1939 godine, iako je prvi puta sintetiziran još 1873 godine. Dolazi u obliku bezbojnih kristala ili bijelog praha; bez mirisa je ili je slabog neprodornog mirisa. Tačka topljenja je 108,5 do 109,0&nbsp;°C; pri daljem zagrijavanju se raspada. Ne rastvara se u vodi. Rastvara se u acetonu, eteru, benzolu i kerozinu. Na insekte djeluje kao kontaktni otrov. Posjeduje visoku bioakumulativnu sposobnost i taloži se u mišićima i kostima, a pošto je rastvorljiv i u mastima, nagomilava se u organima bogatim mastima, prije svega u nadbubrežnim žljezdama, štitnjači i testisima.

## Upotreba 
mini|desno|200px|Upotreba DDT-ja na američkom vojniku
U vrijeme drugog svjetskog rata, zbog svoje "apsolutne neškodljivosti" primjenjivan je kao sredstvo za higijenu u borbi protiv uši i tifusa, te u vidu praha nanošen na kožu ljudi: vojnika, izbjeglica i zatvorenika. Krajem osamdesetih godina prošlog vijeka zabranjena je upotreba DDT u mnogim evropskim zemljama, kao i u SAD. Nažalost, proizvodnja i primjena DDT je još uvijek nastavljena u mnogim zemljama trećeg svijeta. Prvi put, u maju 2001 godine UNO konvencijom "*Stockholm Convention on Persistant Organic Pollutants*" se širom svijeta zabranjuje proizvodnja i primjena DDT, osim u slučajevima borbe protiv epidemija uz posebno odobrenje WHO.

## Trovanje 
Najveći toksicitet DDT ispoljava prilikom oralnog uzimanja. Pri tome nastaju znaci trovanja kao što su preznojavanje, gubitak čula na usnama i jeziku, glavobolja i mučnina. Pri uzimanju većih doza dolazi do smetnji u ravnoteži, pomućenja svijesti različitog stepena, grčeva, kao i smetnji srčanog ritma.

## Vanjski linkovi 
* 

Kategorija:Organohlorni spojevi
Kategorija:Insekticidi
Kategorija:Karcinogene grupe 2A po IARC
Himni i Flamurit

**Himni i Flamurit** () jest nacionalna himna Albanije. Riječi za himnu je napisao albanski pjesnik Aleksander Stavre Drenova. Himna je prvi put objavljena 1912 godine u albanskim novinama "*Liri e Shqipërisë*" koje su izdavane u Bugarskoj. Muziku za tekst je komponovao rumunski kompozitor Ciprian Porumbescu.

## Tekst himne 
## Vanjski linkovi 
* 

Kategorija:Albanija
Kategorija:Državne himne
Međunarodni aerodrom Stavanger

**Međunarodni aerodrom Stavanger** (nor.: *Stavanger lufthavn, Sola*) je međunarodni aerodrom lociran u općini Sola, Norveška

Nalazi se 11&nbsp;km jugozapadno od Stavangera. Po veličini je treći najveći aerodrom u Norveškoj.

Kroz aerodrom je prošlo 3.271.852 putnika u 2006. Pet aviokompanija leti sa aerodroma na domaćim linijama za devet destinacija, dok devet aviokompanija nudi međunarodne letove za 17 destinacija. Najviše avio-saobraćaja dolazi sa letova za Oslo. Trenutno se na aerodromu u Stavangeru leti 25 puta dnevno za Oslo sa različitim aviokompanijama.

### Aviokompanije i destinacije 
## Reference 
## Vanjski linkovi 
* http://www.avinor.no
* https://web.archive.org/web/20080331110600/http://www.avinor.no/lufthavn/stavanger?type=d

Kategorija:Aerodromi u Norveškoj
Kategorija:Aerodromi osnovani 1937.
Ultras Zrinjski

**Klub navijača „Ultras-Zrinjski“** (najprije Zrinjevci) osnovan je u martu 1998 godine, kad je po Zakonu o udruživanju građana upisan u Registar udruženja građana pri Hercegovačko-neretvanskom kantonu, a kao neregistrovana navijačka grupa postoje od 1994 godine.

Na osnivačkoj skupštini usvojeni su Statut i program rada koji donose ciljeve rada, sadržaj rada, težišne zadatke kluba navijača koji zastupa interese svojih članova – navijača Zrinjskog.

Prostorije kluba, caffe bar i fan shop Kluba navijača „Ultras-Zrinjski“ Mostar, otvorene su početkom marta 2006. godine. Prostorije su otvorene i namijenjene druženju Ultrasa te svih navijača i simpatizera Zrinjskog svakodnevno, a posebno su posjećene uoči i nakon utakmica Zrinjskog.

## Vanjski linkovi 
* Zvanična stranica

U
Kategorija:Navijačke grupe u Bosni i Hercegovini
Burbon

* Bourbon (dinastija), jedna od najznačajnijih evropskih dinastija
* Bourbon (Whiskey), vrsta viskija porijeklom sa sjeverno-američkog kontinenta
Sjeverna Evropa

mini|desno|300px|Sjeverna Evropa označena tamno plavom bojom na karti Evrope
**Sjeverna Evropa** je prostor koji obuhvata sjeverni dio Evrope. Sjeverna Evropa obuhvata dva velika poluostrva, Jutland i Skandinaviju, ostrva Island i Grenland te baltičke priobalne prostore. Geografski položaj na krajnjem sjeveru rezultirao je prirodno nepovoljnim uvjetima za život.

U sastav sjeverne Evrope kao geografske regije ulaze sljedeće države:

*  Danska
*  Estonija
*  Finska
*  Irska
*  Island
*  Latvija
*  Litvanija
*  Norveška
*  Švedska
*  Ujedinjeno Kraljevstvo

Kao i teritorije:

*  Farska ostrva
*  Guernsey
*  Jersey
*  Olandska ostrva
*  Ostrvo Man
*  Svalbard i Jan Mayen

## Također pogledajte 
* Nordijsko vijeće
* Nordijska regija
* Skandinavija

## Vanjski linkovi 
* 


Kategorija:Regije Evrope
Nota

mini|desno|200px|Nota *A* u notnom sistemu
**Muzička nota**, kraće *nota*, jest grafički znak za bilježenje jednog tona. Njen položaj u notnom sistemu pokazuje visinu tona koju izražava notno ime. Vanjski izgled određuje tonsku dužinu, tj. notnu vrijednost.

mini|lijevo|200px|Notne vrijednosti
Jedna nota obično se sastoji iz okruglo-ovalne notne glave s postavljenim notnim vratom na desnoj strani u obliku crtice. Notna glava može (zavisno od tonske dužine / tonskog trajanja) biti prikazana crna (osmina, četvrtina itd.) ili bijela (cijela nota, polovinka).

## Također pogledajte
* Čitanje s lista

## Reference
Kategorija:Muzika
Kategorija:Muzička notacija
Pribeljci

**Pribeljci** su naseljeno mjesto u općini Šipovo, Bosna i Hercegovina.

## Stanovništvo 
## Reference 
## Vanjski linkovi 
* Zvanični sajt općine Šipovo